Here is a page extracted from Wikipedia that may contain CSS, HTML, and a lot of unformatted text.

Title: Casal (edificio)
Content: Este articlo tracta sobre o casal como edificio gran de residencia d'una familia con buena posición. Pa atros usos d'a parola casal, veiga casal (desambigación).

Se diz casal, casalicio u casalucio a la casa a on viviva o primer hombre notable que ha dau nombre, renombre, estaus u títols d'honor a una familia, como rico-hombre, como fundador, un personache celebre en politica, en armas, en letras, ecetra.

Por atra part a sobén en o terreno a on ye edificau o casal bi ha arredol espacios vuidos sin ocupar u vagos, que tamién se denominan casals.

En diferents lugars d'Aragón os cambios socials, o exodo rural y os cambios en mentalidat urbanistica dende o sieglo XIX han feito que muitos casals u casalicios quedasen vuidos, deshabitaus y sin obras de mantenimiento, por o que muitos han quedau en estau d'enruna, prenendo os termins casal, y sobre tot casalicio u casalucio os signifaus peyorativos de "casa gran en estau d'enruna", "casa gran escachada". En Salas Altas y redulada o significau de casal ye de "vago que conserva vestichios de l'anterior edificio", achuntando tanto o significau d'espacio vuido en un terreno con o d'a edificación esboldregada.

Referencias 

Edificios